1993-94નું વર્ષ ઘણું સફળ રહ્યું. ફર્ગ્યુસને, પોતાની કારર્કિદીના અંતે ઊભેલા બ્રાયન રોબ્સનની જગ્યા પર લાબાગાળા માટે નોટિંગહામ ફોરેસ્ટના 22 વર્ષીય મીડ ફિલ્ડર રોય કિનને 3.75 મિલિયન પાઉન્ડની વિક્રમજનક ફી ચૂકવીને ટીમમાં સામેલ કર્યો.

યુનાઈટેડ શરૂઆતથી અંત સુધી 1993-94ની પ્રીમિયર લિગ ટેબલમાં વર્ચ્યુઅલ રીતે આગળ રહી. કેન્ટોનાને માર્ચ, 1994માં પાંચ દિવસની રજા પર મોકલ્યો હોવા છતાં તે તમામ સ્પર્ધાઓમાં 25 ગોલ મેળવીને ટોપ સ્કોરર બન્યો. યુનાઈટેડ લિગ કપ ફાઈનલમાં પણ પહોંચી પરંતુ ફર્ગ્યુસનની અગાઉના મેનેજર રોન એટકિન્સનની દેખરેખ હેઠળ એસ્ટન વીલાની સામે 3-1થી મેચ ગુમાવી. એફએ (FA) કપ ફાઈનલમાં, મેન્ચેસ્ટર યુનાઈટેડ ચેલ્સીની સામે પ્રભાવશાળી 4-0 સ્કોર લાઈન પ્રાપ્ત કરીને, 1984-85માં એબરડિન સાથે પોતાની સ્કોટિશ પ્રીમિયર ડિવિઝન અને સ્કોટિશ કપ ટાઈટલ બાદ, પોતાની બીજી લિગ અને કપ ડબલ પણ ફર્ગ્યુસન જીત્યા. ફર્ગ્યુસને બ્લેકબર્ન રોવર્સને 1.2 મિલિયન પાઉન્ડ ચૂકવીને એક સળંગ સીઝન માટે ડેવીડ મે સાથે કરાર કર્યોં.

1994-95નું વર્ષ ફર્ગ્યુસન માટે અતિ કઠિન પુરવાર થયું. કેન્ટોનાએ સેલર્હસ્ટ પાર્ક ખાતેની રમતમાં ક્રિસ્ટલ પેલેસના સમર્થક પર હુમલો કર્યો, અને પરિસ્થિતિ પરથી એવું લાગતું હતું કે તે ઈંગ્લીશ ફૂટબોલ છોડી દેશે. આઠ મહિનાના પ્રતિબંધથી સિઝનના આખરી ચાર મહિના કેન્ટોનાએ ગુમાવવા પડયા. કેન્ટોનાને પોતાના અપરાધ બદલ 14 દિવસની જેલ સજા પણ થઈ પરંતુ અપીલ કરવાથી જેલવાસને બદલે 120 કલાકની સમાજ સેવાનો હુકમ ફરમાવવામાં આવ્યો. જ્યારે બીજી તરફ, યુનાઈટેડે નોર્થ-ઇસ્ટના યુવાન વિગર કેથ ગિલિસ્પીની ફેરબદલીમાં ન્યૂ કેસલના પ્રતિભાવંત સ્ટ્રાઈકર એન્ડી કોલ માટે 7 મિલિયન પાઉન્ડની જંગી ફી ચૂકવી.

આમ છતાં, સિઝનના આખરી દિવસે વેસ્ટ હેમ યુનાઈટેડ સાથેની મેચમાં 1-1થી ડ્રોને કારણે મેન્ચેસ્ટર યુનાઈટેડના હાથમાંથી ચેમ્પિયનશીપ જતી રહી કે જ્યારે એ જીતથી લિગ તેમને મળી હોત. યુનાઈટેડ એવરટન સામેની મેચમાં એફએ (FA) કપ ફાઈનલ પણ 1-0 થી ગુમાવી.

યુનાઈટેડના ત્રણ તેજસ્વી ખેલાડીઓને જવા દઈને અને તેમની ગેરહાજરીથી બીજાને ખરીદવાની વ્યવસ્થા ન કરવા બદલ 1995ના ઉનાળામાં ફર્ગ્યુસનની આકરી ટીકા થઈ. ફર્સ્ટ પોલ ઈન્સ 7.5 મિલિયન પાઉન્ડના બદલામાં ઈટાલીની ઇન્ટરનેઝિઓનાલ ટીમમાં ગયો; લાંબા ગાળાથી સ્ટ્રાઈકર તરીકે સેવા આપતા માર્ક હ્યુજીસને સોદાના ભાગરૂપે 1.5 મિલિયન પાઉન્ડમાં અચાનક સેલ્સીયાને વેચી દેવામાં આવ્યો અને એન્ડ્રેઈ કન્ચેલ્સ્કીસને એવરટનને વેચી દેવામાં આવ્યો. ફર્ગ્યુસનનો બધાની જાણ મુજબ એવો ખ્યાલ હતો કે ફર્સ્ટ ટીમમાં રમવા માટે તૈયાર હોય તેવા ઘણા યુવા ખેલાડીઓ યુનાઈટેડમાં હતા. “ ફર્ગીના પાંખ ફૂટયા બચ્ચાઓ ” તરીકે ઓળખાતા યુવા ખેલાડીઓમા ગેરી નેવીલ, ફીલ નેવીલ, ડેવિડ બેકહમ, પોલ સ્કોલ્સ અને નીકી બટનો સમાવેશ થતો હતો, જે તમામ ટીમના મહત્વના સભ્યો તરીકે ભવિષ્યમાં સ્થાન લેવાના હતા.

જ્યારે યુનાઈટેડ 1995-96 સિઝનની પ્રથમ લિગ મેચ 3-1થી એસ્ટન વીલાની સામે હારી ગયા, ત્યારે મીડિયા ફર્ગ્યુસન પર ખુલ્લેઆમ તૂટી પડયું. એલેકસ ફર્ગ્યુસનની ટીમમાં તદ્ન બિન-અનુભવી અને યુવાન જેવા ખેલાડીઓ હતા તેને કારણે યુનાઇટેડ હાર્યું તેવું મીડિયાએ લખ્યું. મેચ ઓફ ધ ડે પંડિત, એલેન હેન્સેને એવું જાહેર નિવેદન કર્યું કે “ છોકરડાઓથી તમે કોઈ જીત ન મેળવી શકો ”. આમ છતાં, યુવા ખેલાડીઓએ ખૂબ સારો દેખાવ કર્યો અને યુનાઈટેડ બીજી પાંચ મેચો જીત્યું. સ્થગિતનો સમય પૂરો થતા કેન્ટોનાના પુનરાગમનથી ટીમમાં નવું જોમ આવ્યું, પરંતુ તેઓ ન્યૂ કેસલથી 14 પોઈન્ટ પાછળ હતા. આમ છતાં 1996ની શરૂઆતમાં સારા પરિણામોની શ્રેણીથી ગાળો અત્યંત નજીકનો રહ્યો, અને માર્ચ મહિના પછી યુનાઈટેડ ટેબલમાં આગળને આગળ રહી. પ્રતિસ્પર્ધી ન્યૂ કેસલ જાન્યુઆરીમાં 12 પોઈન્ટથી સ્પષ્ટ પણે ટોચ પર હતું પરંતુ પોતાની અગાઉની જીત ટકાવી રાખવામાં નિષ્ફળ રહી. ન્યૂ કેસલના મેનેજર કેવીન કિગનના પ્રસિદ્ધ જીવંત ટેલિવીઝન ઈન્ટરવ્યૂ (' અમે તેઓને હરાવીએ તો મને તે બહુ ગમે! બહુ ગમે!') ને સામાન્યરીતે ધ્યાન અપાય છે કેમ કે ફર્ગ્યુસન પોતાના પ્રતિસ્પર્ધી સામે આગળ રહે છે. યુનાઈટેડ પ્રીમિયર લિગ ટાઈટલની સફળતા સિઝનના આખરી દિવસે સુનિશ્ચિત બની. તેઓ તે વર્ષે એફએ (FA) કપ ફાઈનલમાં લિવરપૂલ સામે રમ્યા, જે કેન્ટોનાએ કરેલા આખરી ગોલથી 1-0થી જીત્યા.

1996-97માં એલેકસ ફર્ગ્યુસને મેન્ચેસ્ટર યુનાઈટેડને પાંચ સીઝનમાં તેમની ચોથા પ્રીમિયર લિગ ટાઈટલ સુધી માર્ગદર્શન આપ્યું. ઓકટોબરના અંતમાં, યુનાઈટેડે એક પછી એક એમ ત્રણ લિગમાં પરાજય વેઠવો પડયો અને પ્રોસેસમાં 13 ગોલ સુનિશ્ચિત કર્યાં. તેમણે યુરોપમાં તુર્કિશ ટીમના ફિનરબેસની સામે રમતી વખતે પોતાનો 40 વર્ષનો ઘરઆંગણાનો વણતૂટયો વિક્રમ પણ ગુમાવ્યો. પરંતુ તેઓ ચેમ્પિયન્સ લિગ સેમી ફાઈલનમાં પહોંચ્યાં, જેમાં તેઓ જર્મનીની બોરુસિયા ડોર્ટમન્ડ સામે હારી ગયા. સિઝનના અંતે, કેન્ટોનાએ આશ્ચર્યકારક રીતે ફૂટબોલમાંથી નિવૃત્તિ લઈ લીધી.

બે વખત બે જીત
મેનેજરપદ
કેન્ટોના અને પ્રથમ લિગ ટાઈટલ
એબરડિનનું સંચાલન